google/wiki40b huggingface dataset:
Nebeská mechanika

Nebeská mechanika je vedný odbor ležiaci na rozhraní medzi astronómiou a teoretickou mechanikou, ktorý sa zaoberá popisom pohybu kozmických telies vesmírom a určovaním ich dráh. Metódy klasickej nebeskej mechaniky sú založené na využití Newtonovho zákona všeobecnej gravitácie a jeho troch pohybových zákonov, s pomocou ktorých možno odvodiť takmer všetky pohyby planét v Slnečnej sústave; iba v špeciálnych prípadoch (napr. stáčanie perihélia dráhy Merkúru) je potrebné prihliadnuť na relativistické efekty. Hlavnou úlohou nebeskej mechaniky je výpočet polôh nebeských telies v budúcnosti na základe stanovených elementov dráhy z minulého pozorovania. Až do roku 1957 sa toto týkalo iba prirodzených kozmických telies (Mesiaca, planét, planétok, komét a zložiek dvojhviezd a násobných hviezd); od štartu Sputnika 1 sa nebeská mechanika začala zaoberať aj umelými kozmickými telesami a dnes je neoddeliteľnou súčasťou technického odboru astrionika. Tá na rozdiel od klasickej nebeskej mechaniky zohľadňuje aj iné sily, než gravitačné, najmä pôsobenie ťahu motorov, vplyv aerodynamického odporu a tlaku žiarenia.
Najjednoduchšou úlohou, ktorú nebeská mechanika rieši, je tzv. problém dvoch telies, ktorý má analytické riešenie, vedúce k zisteniu, že pohyb telies okolo hmotného stredu (ťažiska) sústavy prebieha po kužeľosečke. Tento problém, obmedzujúci sa iba na dve guľovo symetrické hmotné telesá, ktorá môžeme z kinematického hľadiska nahradiť hmotnými bodmi, je v skutočnosti abstrakciou a nikde vo vesmíre neexistuje. Problém n telies, ktorý je reálny, nemá s výnimkou niektorých špeciálnych prípadov analytické riešenie a musí byť riešený metódami numerickej matematiky; plné rozvinutie týchto metód umožnil až nástup počítačov.
Jo-Wilfried Tsonga

Kariéra

Tsonga dosiahol významných úspechov v juniorskej kategórii, keď sa prebojoval do semifinále Australian Open (2002 a 2003), French Open (2003), Wimbledonu (2003) a zvíťazil na US Open (2003). Vo finále porazil Marcosa Baghdatisa. Rok 2003 zakončil ako svetová juniorská dvojka. Prvý titul medzi seniormi získal v júni 2004 na turnaji ITF v Lanzarote a o mesiac neskôr vyhral challengery v Nottinghame a Togliatti. V septembri toho istého roka mal premiéru na turnaji ATP v Pekingu, kde postúpil do druhého kola. V novembri 2004 sa dostal do druhého kola na turnaji série Masters v Paríži.
V roku 2005 vyhral jeden turnaj ITF a jeden challenger. V máji 2005 hral na French Open, ale vypadol hneď v 1. kole s Andy Roddickom. V roku 2006 hral iba na turnajoch nižšej kategórie, pričom štyri z nich vyhral a na ďalších dvoch postúpil do finále.
V roku 2007 sa vďaka divokej karte dostal na Australian Open, ale hneď v 1. kole prehral znovu s Andy Roddickom 7-6 6-7 3-6 3-6. V prvom sete zvíťazil v tie-breaku 20:18, čo je najvyššie skóre skrátenej hry v histórii Australian Open. V tom istom roku sa prebojoval vo Wimbledone bez straty setu do 4. kola, kde prehrál s Richardom Gasquetom 4-6 3-6 4-6. V prvej polovici roka vyhral jeden turnaj ITF a štyri challengery, od mája pravidelne štartoval na turnajoch ATP. Na US Open postúpil do 3. kola, kde podľahol Nadalovi. V októbri sa na turnaji v Lyone prebojoval do semifinále a rok zakončil na 45. mieste rebríčka ATP.
Beaucouzé

Poloha

Obec má rozlohu 19,34 km². Najvyšší bod je položený 88 m n. m. a najnižší bod 21 m n. m.

Obyvateľstvo

Počet obyvateľov obce je 4 865 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chaignes

Poloha

Obec má rozlohu 6,41 km². Najvyšší bod je položený 151 m n. m. a najnižší bod 97 m n. m.

Obyvateľstvo

Počet obyvateľov obce je 284 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gagny

Geografia

Susedné obce: Montfermeil, Clichy-sous-Bois, Le Raincy, Villemomble, Neuilly-sur-Marne, Gournay-sur-Marne, Chelles.
Fundamentalizmus

Fundamentalizmus (z latinského fundamentum – základ) vo filozofii vedy: stanovisko, podľa ktorého existuje jednak istá hierarchia vied a v rámci nej základný stupeň, na ktorom budujú všetky ostatné; pre lepšie odlíšenie od náboženského fundamentalizmu je v kontexte teórie vedy vhodnejšie hovoriť o fundacionalizme alebo fundacionalistickej teórii.
Taktiež ide o urputné dodržiavanie základných princípov. Je protikladom modernizmu. Najčastejšie sa používa v spojitosti s náboženstvom, kde označuje smery, vyžadujúce doslovný výklad základných kníh a ich aplikácií do života. Býva spojený s presvedčením o absolútnosti vlastnej pravdy, sprevádzaným netoleranciou k odlišným názorom.
Pôvodne bol označením pre určitú skupinu protestantského hnutia v USA od prelomu 19. a 20. storočia; v 80. rokoch sa termín rozšíril v médiách a začal sa používať v zmysle „krajné alebo ultrakonzervativné krídlo“ na najrôznejšie hnutia a myšlienkove smery, stále viac ale na islamský extrémizmus. Vecná oprávnenosť tohto používania býva spochybňovaná.
Champigny-sous-Varennes

Poloha

Obec má rozlohu 5,84 km². Najvyšší bod je položený 352 m n. m. a najnižší bod 238 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joinville (Haute-Marne)

Poloha

Obec má rozlohu 18,94 km². Najvyšší bod je položený 350 m n. m. a najnižší bod 181 m n. m.

Obyvateľstvo

Počet obyvateľov obce je 3 560 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Xming

Xming je plnohodnotný X Window System server pre Microsoft Windows, ktorý sa dá veľmi jednoducho nainštalovať a používať. Je založený na tých istých zdrojových kódoch ako Cygwin/X, ale nie je závislý od prostredia Cygwin, alebo knižnici cygwin1.dll z tohto prostredia.
Xming X Server pre Windows, je vytvorený z Xorg (X11R6.9) krížovým prekladom pomocou MinGW a Pthreads-Win32.
Xming je slobodný softvér s licenciou GPL.
Igor Vladimirovič Grigorenko

Klubový hokej

V sezóne 2005/06 pôsobil v klube ruskej hokejovej superligy Severstaľ Čerepovec.

Reprezentácia

Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo 14.
Anton Šťastný

Klubový hokej

S hokejom začínal rovnako ako jeho bratia v Slovane Bratislava. V roku 1980 emigroval do Kanady a v tíme Quebec Nordiques niekoľko rokov žiaril so svojimi bratmi. Tomuto klubu ostal verný po celých svojich 9 sezón v NHL, odohral v ňom 716 zápasov, v ktorých dosiahol 688 bodov za 272 gólov a 416 asistencií. Zaraďuje sa medzi legendy NHL, pretože 8 sezón v rade strelil minimálne 25 gólov. Kariéru ukončil prvý raz v roku 1991 vo švajčiarskom tíme Olten. Bol draftovaný hneď dvakrát. V roku 1978 v poslednom amatérskom drafte v 12. kole zo 198. miesta tímom Detroit Red Wings a v roku 1979 vo vstupnom drafte NHL tímom Quebec Nordiques v 4. kole z 83. miesta.

Súčasné pôsobenie

V súčasnosti podniká vo Švajčiarsku v nábytkárskom priemysle, zároveň je členom Dozornej rady klubu HC Lausanne. Zúčastňuje sa hokejových exhibícií na Slovensku.
Severin Blindenbacher

Klubový hokej

Ako junior pôsobil v mládežníckom tíme Kloten Flyers, od sezóny 2000/01 hrával za tento tím v najvyššej švajčiarskej lige. V roku 2001 bol draftovaný klubom Phoenix Coyotes, ale až do roku 2005 zostal vo svojom materskom klube. Ďalšie štyri sezóny odohral za ZSC Lions v rovnakej súťaži. V roku 2008 pomohol klubu vybojovať ligový titul a v ďalšej sezóne k víťazstvu v Lige majstrov aj vo Victoria Cupe. V sezóne 2008/09 sa ako obranca výrazne presadil aj v individuálnej produktivite, keď v 47 ligových stretnutiach strelil 13 gólov a pridal 22 asistencií. Ročník 2009/10 odohral vo švédskej lige za Färjestads BK. V lete 2010 podpísal jednoročný kontrakt s NHL klubom Dallas Stars, kde hrával len vo farmárskom klube.

Reprezentácia

S juniorskou reprezentáciou Švajčiarska do 18 rokov vybojoval na majstrovstvách sveta v roku 2001 historickú striebornú medailu, trikrát reprezentoval na MS juniorov do 20 rokov a od roku 2005 pravidelne hral na MS i olympijských hrách.
Star Alliance

Star Alliance je v súčasnosti (jún 2014) najväčšia aliancia leteckých spoločností. Založená bola v roku 1997 ako najstaršia aliancia na princípe spolupráce medzi leteckými spoločnosťami. Jej znak predstavuje prvých 5 leteckých spoločností, ktoré založili túto alianciu. Nimi boli: Air Canada, Lufthansa, Scandinavian Airlines System, Thajské Aerolínie a United Airlines.
Miriam Bobková

Peking 2008

Na olympijských hrách v Pekingu 2008 vypadla v rozbehoch a časom 13,65 s skončila na celkovom 37. mieste.  Jej štartovná rekacia bola 0,230 s.
Verlincthun

Poloha

Obec má rozlohu 7,02 km². Najvyšší bod je položený 171 m n. m. a najnižší bod 24 m n. m.

Obyvateľstvo

Počet obyvateľov obce je 376 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lantéfontaine

Poloha

Obec má rozlohu 8,06 km². Najvyšší bod je položený 261 m n. m. a najnižší bod 213 m n. m.

Obyvateľstvo

Počet obyvateľov obce je 765 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lédat

Poloha

Obec má rozlohu 12,43 km². Najvyšší bod je položený 180 m n. m. a najnižší bod 42 m n. m.

Obyvateľstvo

Počet obyvateľov obce je 1 199 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bay-sur-Aube

Poloha

Obec má rozlohu 9,75 km². Najvyšší bod je položený 446 m n. m. a najnižší bod 307 m n. m.

Obyvateľstvo

Počet obyvateľov obce je 55 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heimaey

Heimaey je najväčší ostrov v súostroví Vestmannaeyjar na Islande.
Nachádza sa 7,4 km od južnej pevniny. Má rozlohu 13,4 km². Je to jediný ostrov v súostroví Vestmannaeyjar, ktorý je obývaný. Žije tu približne 4 500 obyvateľov, ktorí sa živia rybolovom. Na ostrove je činná sopka Eldfell, ktorá bola naposledy eruptovala 23. januára 1973. Ostrov je s pevninou dopravne spojený trajektom a letiskom.
Firminy

Poloha

Obec má rozlohu 10,45 km². Najvyšší bod je položený 800 m n. m. a najnižší bod 446 m n. m.

Obyvateľstvo

Počet obyvateľov obce je 17 207 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bojan Krkić

Začiatok kariéry

Bojanov otec je Srb, bývalý hráč Červenej hviezdy Belehrad. Jeho matka je Španielka, a kvôli tomu môže reprezentovať Španielsko. V mládežníckej akadémii FC Barcelona pôsobil od roku 1999 do roku 2006 a nastrieľal cez 500 gólov. Za svoju rýchlosť, obratnosť a futbalovú zručnosť hral v sezóne 2006 – 2007 za FC Barcelona B až kým v roku 2007 podpísal s FC Barcelona profesionálny kontrakt. Svoj debut si odohral 24. apríla 2007 v priateľskom zápase proti egyptskému klubu Al-Ahly. Barcelona vyhrala 4 – 0 a Bojan strelil svoj premiérový gól.

Sezóna 2007 – 2008

Svoj oficiálny debut zažil 16. septembra 2007 (v 17 rokoch a 19 dňoch), v ligovom zápase proti CA Osasuna, keď v 78. minúte vystriedal Giovani dos Santosa prekonal klubový rekord Lionela Messiho ako najmladší hráč v ligovom zápase. O tri dni debutoval v Lige majstrov v zápase proti Lyonu, keď v 88. minúte vystriedal Lionela Messiho, a prekonal klubový rekord najmladšieho hráča v Lige majstrov. Svoj prvý gól v La Lige strelil 20. októbra v 25. minúte proti Villarrealu. Týmto gólom sa stal najmladším strelcom FC Barcelony. V tedy mal 17 rokov a 53 dní. 1. apríla 2008 (v 17 rokoch a 215 dňoch), strelil svoj prvý gól v Lige majstrov v zápase proti FC Schalke 04 a stal sa druhým najmladším strelcom Ligy majstrov. Bojan ukončil sezónu s 10 ligovými gólmi a prekonal rekord Raúla s najväčším počtom ligových gólov v debutovej sezóne.

Sezóna 2008 – 2009

Po odchode Zambrottu prevzal po ňom číslo 11. Po 14 zápasoch (v 13 prípadoch ako náhradník) strelil len 1 gól v zápase proti Almerii pri víťazstve 2 – 0. I napriek slabej sezóny pomohol Barcelone získať 19 ligový titul. Taktiež pomohol získať Copa del Rey, keď celkovo strelil 5 gólov a z toho 1 vo finále proti Athletic Club. Bojan bol nevyužitý náhradník vo finále Ligy majstrov proti Manchestru United, pri výhre 2 – 0. V závere sezóny prihral Messimu na 100 ligový gól Barcelony.

Sezóna 2009 – 2010

V tejto sezóne začal v dobrej streleckej kondície. V prvom ligovom zápase proti Sporting de Gijón skóroval hlavičkou v 18 minúte, pri výhre 3 – 0. 10. novembra 2009 v 2. kole Copa del Rey dvakrát skóroval proti tímu Cultoral Leonesa, pri výhre 5 – 0.

Reprezentácia

Najprv bol povolaný do srbskej reprezentácie, ale odmietol, lebo chcel reprezentovať Španielsko. No 1. februára 2008 bol povolaný do španielskej reprezentácie na priateľský zápas proti Francúzsku, ktorý sa mal odohrať 6. februára, ale keby sa pri tréningu nezranil, mohol prekonať 70 ročný rekord Ángela Zubieta, ktorý držal rekord najmladšieho hráča v španielskej reprezentácie. 17. mája nebol nominovaný na EURO 2008 s osobných dôvodov. Svoj debut odohral 10. septembra keď mal 18 rokov a 13 dní v zápase proti Arménsku keď v 80. minúte striedal Santiho Cazorla.
Vlajka Holandských Antíl

Vlajka Holandských Antíl – tvorí ju biely list s červeným zvislým a modrým vodorovným pruhom uprostred. Modrý pruh prekrýva zvislý červený pruh a v jeho strede je na myslenej elipse umiestnených päť bielych päťramenných hviezd. Farby odpovedajú vlajke holandskej, hviezdy reprezentujú päť hlavných ostrovov Holandských Antíl.
Vlajka bola zavedená roku 1959, a upravená v roku 1986, kedy bolo na vlajke o jednu hviezdu navyše, patrila Arube, ktorá zo spolku Holandských Antíl vystúpila.
La Férée

Poloha

Obec má rozlohu 11,01 km². Najvyšší bod je položený 273 m n. m. a najnižší bod 188 m n. m.

Obyvateľstvo

Počet obyvateľov obce je 84 obyvateľov (2009).
Graf vývoja obyvateľstva:
Zdroje: INSEE
Stromatolit

Stromatolit (z gréckeho strōma vrstva, a lithos kameň) je hľuzovitá vápnitá alebo dolomitová usadenina bochníkovitého až pologuľového tvaru, niekedy však môže mať aj celkom rovný plochý tvar. Je tvorená povlakmi kalu bohatého na karbonáty, ktorý sa vyzrážal, alebo mechanicky prilipol na povrch porastov siníc, alebo baktérií v plytkých eulitorálnych oblastiach morí. Mnohé stromatolity boli tvorené rodom Collenia. V skutočnosti nie sú fosíliami, ale biosedimentárnymi textúrami.
Stromatolity sú najčastejšie v prekambrických usadeninách, vtedy pravdepodobne vznikali po celom svete. Mikroorganizmy, ktoré sa podieľali na ich tvorbe patrili medzi prvé fotosyntetizujúce organizmy a mali pravdepodobne veľkú zásluhu na obohacovaní atmosféry kyslíkom. Počas kambria pred 540 mil. rokov ich počet prudko klesal, no možno ich nájsť aj v staroprvohorných, prípadne triasových horninách. Najstaršie stromatolity sú známe z formácie Warrawoona v západnej Austrálii a prípadne zo súboru Bulawayo zo Zimbabwe.
V súčasnosti sú niekedy nesprávne radené medzi tzv. „živé fosílie“. Vyskytujú sa veľmi zriedkavo v extrémnych podmienkach. Najznámejší je ich výskyt v niektorých západoaustrálskych morských zátokách rezervácie Shark Bay s vysokou salinitou znemožňujúcou život organizmov, ktoré by ich mohli spásať. Boli nájdené aj Lagoa Salgada, v juhovýchodnej Brazílii a sladkých vodách Cuatro Ciénegas, v Mexickej púšti.
Ribnica

Ribnica (nem. Reifnitz) je mesto a obec v Slovinsku. Patrí medzi najstaršie mestá v krajine, datuje sa do roku 1220. Má rozlohu 153,6 km² a žije tu 9 266 obyvateľov.
Salins (Cantal)

Poloha

Obec má rozlohu 8,75 km². Najvyšší bod je položený 821 m n. m. a najnižší bod 573 m n. m.

Obyvateľstvo

Počet obyvateľov obce je 157 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elektronický hľadáčik

Elektronický hľadáčik alebo EVF (ang. Electronic viewfinder) je spôsob zobrazenia snímaného obrazu do hľadáčika pre obsluhu nie je priamo cez optické členy, ale sprostredkovane, kedy je snímaný obraz zosnímaný čipom a zobrazený na malom LCD zobrazovači v hľadáčiku. Prenos obrazu z objektívu do hľadáčika fotoaparátu, alebo digitálnej kamery je teda elektronický.
Táto vlastnosť je u digitálnych fotoaparátov označená ako EVF.
Lazare Nicolas Marguerite Carnot

Matematik

Jeho snahou bola syntetická geometria (opak analytickej geometrie založenej na algebre, najmä súradniciach). Zaoberal sa elementárnou a projektívnou geometriou i mechanikou.
Napísal napríklad Essai sur les machines en général (Rozprava o strojoch vo všeobecnosti), Œuvres mathématiques (Matematické diela) , Géométrie de position (Geometria postavení), Principes fondamentaux de l'équilibre (Základné princípy rovnováhy) , De la défense des places fortes (O obrane opevnených miest)

Politik

Bol dôstojník-inžinier, od roku 1792 zvolený do Konventu v rámci Francúzskej revolúcie, v roku 1793 zorganizoval prvé levée en masse (masové povolanie do zbrane mladých slobodných 18- až 25-ročných Francúzov) v dejinách, vytvoril francúzske revolučné vojsko (menoval generálov, pripravoval bojové plány).
Neskôr sa zúčastnil zosadenia Robespierra, potom bol členom Direktória, v roku 1797 musel utiecť do Nemecka pre podozrenie, že je rojalista. Roku 1800 ho zavolali späť a stal sa ministrom vojny, čoskoro rezignoval ako odporca Napoleona. Neskôr bol členom Tribunálu, neskôr bol poverený obranou Antverp, počas Stodňového cisárstva bol ministrom vnútra, potom ho vyhnali z Francúzska, žil vo Varšave a Magdeburgu.
ISO 3166-2:GW

Kódy ISO 3166-2 pre Guineu-Bissau identifikujú 9 regiónov. Prvá časť (GW) je medzinárodný kód pre Guineu-Bissau, druhá časť pozostáva z dvoch písmen identifikujúcich región.

Zoznam kódov

GW-BA Bafatá (Bafatá)
GW-BL Bolama (Bolama)
GW-BM Biombo (Quinhámel)
GW-BS Bissau (Bissau)
GW-CA Cacheu (Cacheu)
GW-GA Gabú (Gabú)
GW-OI Oio (Farim)
GW-QU Quloara (Buba)
GW-TO Tombali (Catió)
Opátstvo Holyrood

Opátstvo Holyrood sú ruiny augustiniánskeho opátstva v Edinburghu, v Škótsku. Opátstvo bolo postavené v roku 1128 na príkaz kráľa Dávida I. .

Etymológia názvu

"Holy" znamená svätý a "rood" je starý názov pre kríž, zvyčajne znamenajúci kríž, na ktorom bol ukrižovaný Ježiš; čiže názov je ekvivalentom slova „svätý kríž“. Legenda hovorí, že škótsky kráľ Dávid I. sa dostal do problémov pri poľovačke v lesoch a bol zachránený jeleňom, ktorý mal namaľovaný kríž medzi parohmi, a tak prisľúbil, že postaví na tom mieste kostol.

Legenda o založení opátstva

V roku 1127, zatiaľ čo kráľ Dávid I. poľoval v lese neďaleko Edinburghu, sa znenazdajky pred ním objavili nebezpečné parohy dospelého jeleňa. Dvaja bratia, Ján a Gregan z barónstva Crawfordovcov v Upper Strathclyde, zachránili kráľa. Vďačný kráľ ich pasoval za rytierov a v nasledujúcom roku založil opátstvo Holyrood. Od toho dňa vetva rodiny Crawfordovcov prijala erb s hlavou jeleňa s parožím, aby si pripomenula založenie opátstva. Táto rodina tiež prijala motto Tutum Te Robore Reddam ("Naša sila vás ochráni"). Tento kríž bol prijatý rodom Crawfordovcov po roku 1700, keď táto vetva rodiny prišla vďaka výhodnému sobášu k moci.

Využitie a premena na ruiny

Od 15. storočia sa konali v opátstve mnohé kráľovské korunovácie a svadobné ceremónie. Kráľ Jakub VII. nariadil opátstvu, aby sa prestavalo na kaplnku, hoci novoprestavaná budova bola následne zbúraná davom ľudí. Strecha opátstva sa zrútila v 18. storočí, a z opátstva zostali len ruiny. V roku 1691 bolo opátstvo nahradené miestnym farským kostolom.

Kostol holyroodskeho opátstva (Dalziel Place, Edinburgh)

Ešte stále sa tu nachádza presbyteriánsky kostol, ktorý sa nazýva Holyrood Abbey (Holyroodske opátstvo), hoci táto kongregácia používa neskoroviktoriánsky kostol na Dalziel Place na križovatke Marionville Road a London Road, trochu ďalej od starého holyroodskeho opátstva. Budova kostola bola otvorená v decembri v roku 1900 ako Abbeyhill United Free Church.
Po náboženskej schizme v roku 1843 časť kongregácie odišla a postavila novú budovu pred palácom Holyrood. Táto kongregácia sa spojila v roku 1915 s Abbeyhill United Free Church, a odvtedy používala kostol na Dalziel Place. Druhá časť kongregácie od roku 1929 po zlúčení začala byť známou ako Holyrood Abbey Church. Budova opátstva bola značne vylepšená v rokoch 2006 a 2007.
Desaťramenné dvojžiabrovce

Systematika

Pozri pod dvojžiabrovce.
Stohový potok

Stohový potok je potok v Malej Fatre. Pramení na prudkom severnom svahu Stohu, v NPR Rozsutec kde vzniká spojením viacerých vetiev. Koryto potoka je v tomto mieste tvorené hrubou vrstvou nestabilných skál. Odtiaľ tečie smerom na severozápad cez osadu Štefanová. Tu priberá niekoľko menších ľavostranných prítokov. Tok smeruje cez Novú dolinu, ktorá je súčasťou Vrátnej doliny a následne sa vlieva do Varínky.
SLAX

USB Booting

Táto distribúcia sa dá nainštalovať na USB kľúč a následne z neho nabootovať na PC. Pre staršie počítače sa dá stiahnuť CD ktoré len nabootujete a ono si samo nájde USB Kľúč a bootne ho....

Moduly

Distribúcia je rozšíriteľná pomocou modulov. Vďaka tejto vlastnosti sa môže SLAX doplniť softvér, ktorý v základnej výbave chýba. V súčasnej dobe je k dispozícii viac ako sto modulov s hrami, systémovými a vývojovými nástrojmi, multimediálnymi aplikáciami, sieťovými nástrojmi, atď.

Linux-live

Okrem stiahnutia iso obrazov je možné stiahnuť aj skripty, ktoré môžu byť použité na vytvorenie vlastného live CD. Linux-live skripty umožňujú vytvoriť živú distribúciu z akékoľvek inej distribúcie Linuxu. Autorom týchto skriptov, rovnako ako autorom SLAXu, je Tomáš Matějíček.

Webconfig

Webconfig je vlastnosť SLAXu, ktorá umožňuje uložiť nastavenia spusteného SLAXu priamo na serveri projektu a pri nasledujúcom spustení ich načítať.
Slovenská basketbalová liga 2017/18

Systém súťaže

Systém SBL ostal podobný ako v predchádzajúcich sezónach. Po odohraní základnej časti dvakrát doma a vonku postúpilo najlepších 8 družstiev do play-off. Štvrťfinálové duely play-off sa hrali na 3 víťazné zápasy, nasledujúce duely už na 4 víťazné zápasy. Zo súťaže nikto nezostúpil.
Bitka pri Marengu

Zaujímavosť

Podľa tento bitky je odvodený aj známy kuchársky recept Kurča alla Marengo. Údajne vznikol po bitke, keď Napoleonovi vojaci hľadali dobré jedlo; zašli na statok, ktorý predtým patril nejakému aristokratovi, no nikoho na ňom nenašli. Boli tam len kurčatá a v pivnici víno. Kurčatá pochytali, zarezali a upiekli na víne.
Emil Makovický (profesor)

Životopis

Maturoval v roku 1928 v Rožňave. Lekársku fakultu ukončil v 1934 na Univerzite Komenského v Bratislave. Pracoval ako šéflekár v Revírnej bratskej pokladnici a od roku 1945 v Okresnej sociálnej poisťovni v Bratislave. Neskôr sa stal riaditeľom MÚNZu v Bratislave a vedúcim referátu zdravotníctva Bratislavského kraja pri KNV. Ako námestník povereníka zdravotníctva mal možnosť riadiť investičnú výstavbu zdravotníckych zariadení na Slovensku.
V povojnových rokoch pôsobil aj ako predseda Červeného kríža v Bratislave, spoluorganizátor výstavby červenokrížskej nemocnice v Bratislave a zriadenia I. transfúznej stanice na Slovensku v nej. 
Od roku 1960 pôsobil ako námestník riaditeľa a vedúci Katedry sociálneho lekárstva Inštitútu pre ďalšie vzdelávanie lekárov (dnešná Slovenská zdravotnícka univerzita), kde pôsobil externe už od roku 1957.
V roku 1962 obhájil habilitačnú prácu a v roku 1972 Hygienická fakulta Karlovej univerzity v Prahe schválila jeho menovanie za profesora sociálneho lekárstva.
Za jeho dlhoročnú činnosť v oblasti sociálneho lekárstva mu boli udelené viaceré vyznamenania (Medaila J. E. Purkyně, ČSLS J. E. Purkyně a iné).
Je autorom viac ako 120 odborných prác a spoluautorom 800 stranovej učebnice Sociálne lekárstvo a organizácia zdravotníctva. Učebnica bola určená lekárom a farmaceutom pri príprave na špecializované funkčné skúšky a riadiace miesta v zdravotníckych zariadeniach.
Arboussols

Poloha

Obec má rozlohu 14,08 km². Najvyšší bod je položený 1 004 m n. m. a najnižší bod 242 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE